Sauli Niinistö

Saulis Nynistio (, g. 1948 m. rugpjūčio 24 d. Salo mieste) – suomių teisininkas, politikas. 2012–2024 m. ėjo 12-ojo Suomijos prezidento pareigas.

 Biografija 
Politiko karjerą pradėjo būdamas 29 metų amžiaus, kai 1977 m. tapo Salo miesto tarybos nariu. 1987–2003 m. ir 2007–2011 m. – Eduskuntos (Suomijos parlamento) deputatas nuo partijos Nacionalinė koalicija.

Paavo Lipponeno vyriausybėse buvo teisingumo (1995–1996 m.) ir finansų ministras (1996–2003 m.). Jam būnant finansų ministru Suomija įvedė eurą.Suomijos prezidentu išrinktas konservatorius Sauli Niinistoe  (15min.lt inf.)

Vėliau S.Niinistö dirbo Europos investicijų banko direktoriaus pavaduotoju.

Nuo 1994 m. iki 2001 m. S.Niinistö vadovavo Nacionalinės koalicijos partijai.

2006 m. kandidatavo į Suomijos prezidentus. Pirmajame rinkimų ture surinko 24,1 % balsų, antrajame ture – 48,2 % (veikianti prezidentė Tarja Halonen surinko 51,8 %).

2007–2011 m. buvo Suomijos parlamento pirmininkas.

2011 m. parlamento rinkimuose nedalyvavo, pareiškęs, kad rengsis prezidento rinkimams. Šių rinkimų pirmajame ture surinko 37 % balsų, antrajame – 1 800 400 (62,2 %) balsų. S.Niinistö yra pirmasis po Juho Kusti Paasikivi (postą palikusio 1956 m.) Suomijos prezidentas, iškeltas Nacionalinės koalicijos partijos.

 Papildoma informacija 
 Pirmoji S.Niinistö žmona 1995 m. žuvo autokatastrofoje.
 2004 m. su sūnumi Matijasu poilsiavo Tailande. Kilusio cunamio metu abu išsigelbėjo įlipę į telegrafo stulpą.
 Iki tapimo prezidentu vadovavo Suomijos futbolo sąjungai.
 Tapęs prezidentu pasiūlė dėl krizės sumažinti jo atlyginimą 20%, nuo 160 tūkst. eurų per metus iki 2006 m. lygio – 126 tūkst. eurų.Suomijos prezidentas krizės metu rodo pilietiškumą (balsas.lt inf.)

 Nuorodos 
 Suomijos prezidento tinklalapis 

 Šaltiniai 

|-

|-

|-

|-

Kategorija:Suomijos prezidentai
Kategorija:Suomijos parlamento pirmininkai
Kategorija:Suomijos parlamento nariai
Kategorija:Suomijos finansų ministrai
Kategorija:Suomijos teisingumo ministrai
Kategorija:Suomijos teisininkai